
Universitatea din București anunță existența unei tentative de phishing în care sunt utilizate referințe legate de UB. Universitatea din București se delimitează de orice e-mail trimis în numele instituției de învățământ superior care utilizează alte extensii, cu excepția celei oficiale a acesteia, „unibuc.ro”.
Precizăm că în ultimele zile au fost transmise, către mai multe persoane fizice sau juridice, e-mail-uri de pe o adresă de e-mail falsă – admin@g.unibuc.ro, cu titlul „URGENT: CERERE DE OFERTA (Universitatea din București) EUI894/RO4600”.
Universitatea din București a întreprins demersurile necesare pentru clarificarea situației și pentru identificarea sursei, iar cazul a ajuns în atenția reprezentanților Centrului Național de Răspuns la Incidente de Securitate Cibernetică (CERT-RO).
Recomandăm persoanelor care au primit mesajul sus-menționat, care are ca titlu URGENT: CERERE DE OFERTA (Universitatea din București) EUI894/RO4600, să nu deschidă eventualele atașamente și linkuri, dar și să utilizeze aplicații de tip antivirus și alte metode de protecție (filtrarea e-mail-urilor primite sau excluderea adreselor de e-mail suspecte, în cazul de față admin@g.unibuc.ro).
